18. Revideret kvalitetsstandard for socialområdet 2024 efter høring (Åben)
Tidl. politisk behandling
SS-U, 05.11.24, pkt. 4, BS-U, 05.11.24, pkt. 6, AU, 06.11.24, pkt 2 
Forventet sagsgang
SS-U, BS-U, AU, ØK, BY
Lovgrundlag
Serviceloven, sundhedsloven, lov om 
ungdomsuddannelse for unge med særlige behov
SAGENS INDHOLD
Social- og Sundhedsudvalget, Børne- og Skoleudvalget og Arbejdsmarkedsudvalget 
skal i denne sag tage stilling til forslag om revideret kvalitetsstandard for 
socialområdet 2024 efter høring.
Kvalitetsstandarden beskriver det serviceniveau, som Byrådet inden for de lovgivningsmæssige rammer 
fastlægger for indsatsen til borgere på socialområdet. Beskrivelsen af indholdet, omfanget og udførelsen 
af de kommunale ydelser skal sikre sammenhæng mellem serviceniveau, de afsatte ressourcer, 
afgørelserne og levering af hjælpen.
Kvalitetsstandarden revideres og godkendes hvert andet år, så det sikres, at informationen til borgerne er 
opdateret. Kvalitetsstandarden vil også blive opdateret i tilfælde af ændringer i gældende lovgivning eller 
efter beslutninger i Byrådet, der direkte eller indirekte har betydning for serviceniveauet. Der er ingen 
lovgivningsmæssige krav om, at der skal være kvalitetsstandarder på det sociale område.
Der fremhæves følgende ændringer til kvalitetsstandarden for 2024:
Ungdomsuddannelse for unge med særlige behov – STU
Tekstafsnit og lovgrundlag er opdateret i henhold til ny lovgivning fra 1. august 2023.
Væsentlige ændringer er bl.a. udvidelsen af elevernes rettigheder til at vælge mellem flere relevante STU-
tilbud samt elevernes øgede mulighed for at være en aktiv del af planlægningen af deres 
uddannelsesforløb. Social og Sundhed har fra ikrafttrædelse arbejdet ud fra den ændrede lovgivning. Det 
afspejles nu også i kvalitetsstandarden.
Mestring (bostøtte)
Afsnittet er opdateret med et billede af ’Indsatstrappen’, der viser de forskellige muligheder for støtte. Et 
mestringsforløb vil ofte bestå af en kombination af de forskellige former for mestringsindsats. 
Sagsbehandlingsfrister
Der henvises til oversigt på hjemmesiden over sagsbehandlingsfrister på socialområdet. Dette foreslås for 
at gøre det lettere for borgerne at orientere sig i de gældende frister og for at minimere risikoen for, at der 
sker fejl i forbindelse med fristændringer. 
De foreslåede ændringer er markeret med rødt i det vedlagte bilag.
Udover de fremhævede ændringer er der foretaget redaktionelle tilpasninger, herunder er der foretaget en 
justering af priserne fra 2022 til 2024-niveau jf. den årlige prisregulering.
[adresse]: EMN-2020-18848
Dok-ID: 3824147
Sagsbehandler: mbdm
Byråd
17. december 2024  16:00
VURDERING
Revideringen af kvalitetsstandarden har, udover de specifikke ændringer beskrevet ovenfor, givet 
anledning til redaktionelle ændringer, såsom opdatering af faktuelle informationer, lovgivning, 
specificeringer og sproglige formuleringer. Der er ikke foreslået rettelser, der medfører ændringer i 
serviceniveau, sagsbehandlingsfrister e.l.
Social og Sundhed har sendt sagen i høring hos Handicaprådet i perioden 7. november til 21. november. 
Handicaprådet bemærker at teksten i afsnit 2 er uklar i forhold til Social Indsats, ledsagelse og henvisningen 
til hjemmesiden vedrørende sagsbehandlingsfrister. Social og Sundhed har ændret i teksten, så det 
fremgår, at linket omhandler sagsbehandlingsfrister generelt, og at Social Indsats kan tilbyde hjælp, mens 
borgerens sag behandles, da hjælpen fra Social Indsats ikke kræver visitation.
Handicaprådet bemærker, at kvalitetsstandarden med fordel kan revideres sprogligt ved næste opdatering, 
så teksten er mere forståelig for brugergruppen. Social og Sundhed vil i næste revidering af 
kvalitetsstandarden have yderligere fokus herpå.
ØKONOMI
Der er ingen økonomiske konsekvenser.
INDDRAGELSE
Kvalitetsstandarden har været i høring hos Handicaprådet. Handicaprådets høringssvar er vedlagt som 
bilag.
INDSTILLING
Direktøren for Social og Sundhed, direktøren for Børn og Kultur samt direktøren for Job og Økonomi 
indstiller til Byrådet:
1.
At forslag til revideret kvalitetsstandard for socialområdet godkendes.
BESLUTNING
Social- og Sundhedsudvalget, 3. december 2024:
Fraværende: Ingen
Indstilles godkendt. 
Børne- og Skoleudvalget, 3. december 2024:
Fraværende: Ingen
Indstilles godkendt.
Arbejdsmarkedsudvalget, 4. december 2024:
Fraværende: Ingen
Indstilles godkendt. 
Økonomiudvalget, 10. december 2024:
Fraværende: Ingen
Indstilles godkendt. 
Byrådet, 17. december 2024:
Fraværende: Ingen
Godkendt.
Bilag

Kvalitetsstandard for socialområdet 2024 (3800392)

Handicaprådets høringssvar af 17. november 2024 (3824151)
